La Reducció danys es tracta d'un enfocament que sustenta les polítiques i els programes que tenen com a finalitat disminuir significativament les conseqüències negatives resultants del consum d'alcohol, tabac i altres drogues, tant per les persones de forma individual com per la comunitat en general, sense requerir necessàriament l'abstinència.
Descarrega't el programa definitiu amb els annexes
L'avaluació i la recerca són elements importants, que si els incorporem a la nostra feina ens permeten millorar la qualitat i l'eficàcia de les nostres intervencions.
Una altra via de millora és poder reflexionar i debatre sobre la nostra tasca quotidiana, sobre allò que l'experiència ens diu de com estem fent la feina i poder assajar també noves maneres de treballar
Volem que la Jornada de reducció de danys esdevingui un espai que potenciï aquests dos objectius; adreçada, no solament als serveis de reducció de danys de Catalunya, sinó també a la resta de centres de la XADC i de Justícia que també desenvolupen accions de reducció de danys a l'àmbit de les drogodependències.
A professionals de la Xarxa d'Atenció a les Drogodependències i de Justícia, així com a responsables municipals del camp de les drogodependències i a organitzacions de persones usuàries de drogues.
La data límit per inscriure's a la Jornada és el 30 d'octubre del 2013.
Format: Es poden presentar pòster i comunicacions orals en relació a la reducció de danys en el camp de les drogodependències.
Els pòsters seleccionats seran presentats a la Jornada i seran impresos per l'Agència de Salut Pública de Catalunya en format "DIN-A3".
Presentació de resums (comunicacions orals i dels pòsters):
La data límit per a l'enviament dels resums serà el 27 de setembre del 2013.
Els resums hauran de seguir els criteris següents:
Es disposarà de 12 minuts per fer la comunicació oral i només es podrà presentar un màxim de 10 diapositives (inclosa la del títol i la de la cloenda).
Tanmateix, es destinaran 3 minuts al torn de preguntes (se n'acceptaran dues màxim).
Per altra banda, per tal de facilitar la vostra tasca, seria necessari enviar una còpia de la vostra presentació en format pdf o PowerPoint a [EMAIL].
Tal com us hem anat informant, la Subdirecció General de Drogodependències de l'Agència de Salut Pública de Catalunya s'encarregarà de la impressió en color dels pòsters.
Com el tipus de format serà en DIN-A1 (en una sola cara), l'extensió del contingut s'haurà d'adaptar a aquest tipus de format: 59,4 cm. x 84,1 cm. Penseu que si no es col·loquen les línies de tall a DIN-A1, a l'hora d'imprimir els pòsters podria quedar tallada alguna foto o una part del text.
Respecte al disseny, no hi ha cap criteri establert.
Per tant, s'hi podrà incloure qualsevol forma de representació gràfica, triar el tipus i cos de la lletra que es desitgi, emprar els marges i espaiats que es vulgui, etc.
Per altra banda, ens ajudaria molt que ens enviéssiu els vostres pòsters preferiblement en format PDF (no en Word), o bé en PowerPoint.
Per tal de poder imprimir tots els pòsters a temps per ser presentats el dia de la Jornada, és necessari enviar-los amb una certa antelació.
Per aquest motiu, us preguem que ens els feu arribar a a [EMAIL] el més aviat possible.
Andrés Marco (Departament de Justícia)
Rafael Guerrero (Departament de Justícia)
Laia Gasulla (Subdirecció general de Drogodependències – ASPCAT)
Béatrice Martin (Subdirecció General de Drogodependències - ASPCAT)
Xavier Majó (Subdirecció General de Drogodependències – ASPCAT)
Joan Colom (Subdirecció General de Drogodependències -ASPCAT)